Avicii

Avicii er kunstnernavnet for Tim Bergling (født Tim Lidén den 8. september 1989 i Stockholm, død 20. april 2018 i Muskat i Oman) var en svensk discjockey, musiker, sangskriver og musikproducer. Flere musiktidsskrifter angiver ham som en af de dj's, der populariserede den elektroniske musik i begyndelsen af 2010'erne.

Han indledte sin karriere som 16 årig, da han lagde remix af elektronisk musik ud på internetfora, hvilket førte til en pladekontrakt. Han fik sit gennembrud i 2010, under navnet Tim Berg, med singlen "Bromance". I 2011 udgav han "Levels", der strøg til tops på hitlisten, og gjorde ham til en af de mest kendte kunstnere i verden. I 2012 headlinede han Ultra Music Festival, den største elektroniske musikfestival. I 2013 udgav han singlen Wake Me Up", der blev den 2. mest spillede sang i 2013 på musiktjenesten Spotify.

True gav Avicii international opmærksomhed og han turnere på det tidspunkt rundt om i verden. I 2015 udgav han sit andet studioalbum, Stories, men året efter meddelte han, at han stoppede med at turnere af helbredsmæssige årsager.

Avicii modtog to Grammynomineringer: "Sunshine" med David Guetta (2012) og "Levels" (2013).

Den 20. April 2018 begik Avicii selvmord i Omans hovestad Muscat.

Karriere 
Avicii var inspireret af bl.a. Basshunter, Eric Prydz, Steve Angello og Daft Punk. Han udgav sit første store hit, "Manman", i april 2008. . I 2011 udgav han "Levels", som blev et kæmpe hit på listerne verden over. I 2013 udkom hans første album True, og det blev taget godt imod verden rundt. Avicii lavede sange i perioden, hvor han producerede sit første album, som ikke er med på albummet, blandt andet stor-hittet "Speed Burn & Lotus F1 Team mix".

I 2013 kom der en ny stil fra Bergling. Hvor hans sange før var meget præget af den progressive house-genre, som gjorde ham så populær, blev hans nye sange mere sangorienterende med et twist af country.

I 2015 udgav han sit andet Studiealbum "Stories", som der blev modtaget godt. Deriblandt var singlerne "Waiting For Love", "For A Better Day" og "Broken Arrows".

Avicii meddelte i 2016 i et opslag til sine fans på sin facebook-side, at han, indtil videre, slutter sin musikkarriere. Han stoppede dog først med at turnere efter turneen i 2016.

"For to uger siden tog jeg mig tiden til at køre på tværs af USA med mine venner og mit hold bare for at se landet og tænke over tingene på en ny måde. Det hjalp mig virkelig med at indse, at jeg har brug for at gennemføre den forandring, som jeg har kæmpet med et stykke tid," lød det fra ham.

I 2017 lavede Bergling en ny EP med 6 sange. Et posthumt album, TIM blev udgivet den 6. Juni 2019.

 Privatliv 
Tim Bergling voksede op i Stockholm, som søn af forretningsmanden Klas Bergling og Anki Lidén, som var skuespiller.

Han udviklede angst i en ung alder, hvilket ledte til at forældrene tog ham til en psykolog.

Bergling fik en interesse i at producere musik, efter en af hans venner fortalte ham om programmet FL Studio

 Helbred 
Bergling drak meget, hvilket ledte til betændelse i bugspytkirtlen. Han blev hasteindlagt i Australien, og fik udskrevet smertestillende piller. Bergling endte med at blive afhængig af pillerne, hvilket gjorde hans tilstand værre. Han blev indlagt med Bugspytkirtelbetændelse igen i 2015, og fik sin galdeblære fjernet.

 Død 
Tim Berglings død 20. april 2018 blev annonceret på det sociale medie Instagram. Han døde, mens han opholdt sig i Muscat i Oman. Årsagen til Berglings død var i en længere periode ukendt for omverdenen, indtil hans familie offentliggjorde et brev, hvori det blev antydet, at Tim Bergling havde begået selvmord. Det amerikanske medie TMZ har siden skrevet, at han døde af selvpåført vold med en ødelagt vinflaske, der efterfølgende gav blodtab.

Dødsårsagen blev bekræftet af Berglings far, Klas, i et interview med CBS Mornings.I biografien, udgivet i 2021, blev det fortalt, at Bergling trak sig tilbage under en middag, og kort tid efter blev fundet død. Han havde angiveligt dagen før forsøgt selvmord, men blev opdaget inden. Familien blev tilkaldt til stedet i al hast, men de kom for sent. Bergling blev fundet død klokken 16:00 lokal tid.

 Eftermæle 
I februar 2021 besluttede den svenske regering at en mindesplads vil blive tilegnet ham i Östermalm i Stockholm. 

Den 18. maj 2021 blev det offentliggjort, at den ikoniske svenske nationalarena Globen ville ændre navn til Avicii Arena.Tim - Biografien om Avicii blev udgivet d. 16. November 2021 af den svenske journalist Måns Mosesson.

Den 26. februar 2022 åbnede et museum om Avicii, Avicii Experience, i kulturhuset SPACE i Stockholm.

I 2022 blev det bestemt at en ny dokumentar om Avicii ville blive udgivet i 2023.

 Top 100 DJs Rankings 
 2010: #39 (Ny på listen)
 2011: #6 (27 pladser op)
 2012: #3 (3 pladser op)
 2013: #3 (Ingen ændring)
 2014: #6 (3 pladser ned)
 2015: #7 (1 plads ned) 
 2016: #11 (4 pladser ned) 
 2017: #28 (17 pladser ned)

 Diskografi 
 Albummer 
 2013: True 2014: True (Avicii by Avicii)
 2015: Stories 2019: TIM''

EP'er 

 2009: Muja EP
 2015: The Days/Nights
 2017: Avīci (01)

Singler 

 2022: "Street Dancer (Sgt Slick's Discotizer 2022 Remix) (feat. Sgt Slick)
 2022: "My Feelings For You (Mark Knight Remix)" (feat. Mark Knight)
 2022: "My Feelings For You (Don Diablo Remix)" (feat. Don Diablo)
 2021: "For A Better Day (Avicii Arena Version)" (feat. Ella Tiritiello)
 2020: "Forever Yours" (feat. Sandro Cavazza & Kygo)
 2020: "The Otherside" (med Cam)
 2019: "Fades Away (Tribute Concert Version)" (feat. MishCatt)
 2019: "Tough Love" (feat. Vargas & Lagola, Agnes)
 2019: "S.O.S." (feat. Aloe Blacc)
 2019: "Heaven" (med Chris Martin)
 2018: "GHOST" (med HUMAN)
 2017: "Without You" (med Sandro Cavazza)
 2017: "Lonely Together" (med Rita Ora)
 2017: "Friend of Mine" (med Vargas & Lagola)
 2016: "Back Where I Belong" (med Otto Knows)
 2016: "Taste the Feeling" (med Conrad Sewell)
 2015: "Broken Arrows"
 2015: "For a Better Day"
 2015: "Pure Grinding"
 2015: "Waiting For Love"
 2015: "Feeling Good"
 2015: "Hymn For The Weekend" (med Coldplay)
 2014: "The Nights"
 2014: "The Days"
 2014: "A Sky Full Of Stars" (med Coldplay)
 2014: "Divine Sorrow" (with Wyclef Jean)
 2014: "Lay Me Down"
 2014: "Lovers On The Sun" (med David Guetta)
 2014: "Addicted to You"
 2013: "Canyons"
 2013: "Hey Brother"
 2013: "You Make Me"
 2013: "Speed (Burn & Lotus F1 Team Mix)"
 2013: "Wake Me Up"
 2013: "Dear Boy" (med MØ)
 2013: "Lay Me Down"
 2013: "X You"
 2013: "Always On The Run"
 2012: "I Could Be The One" (med Nicky Romero)
 2012: "Dancing In My Head" (med Eric Turner)
 2012: "Last Dance"
 2012: "Silhouettes"
 2012: "All You Need Is Love"
 2012: "Sunshine" (med David Guetta)
 2011: "The Party Next Door" (Med Taio Cruz)
 2011: "Fade Into Darkness"
 2011: "Levels"
 2011: "Collide" (med Leona Lewis)
 2011: "Jailbait"
 2011: "Snus" (med Sebastien Drums)
 2011: "Sweet Dreams"
 2011: "So Excited"
 2011: "Street Dancer"
 2010: "Malo"
 2010: "Seek Bromance"
 2010: "Bromance"
 2010: "My Feelings for You" (med Sebastien Drums)
 2010: "Snus" (med Sebastien Drums)
 2010: "Bom"
 2009: "Ryu"
 2008: "Sound Of Now"
 2008: "Manman"

Referencer

Eksterne henvisninger 

 Mindested i Stockholm dedikeret til Avicii
 

Dj's fra Sverige
Personer fra Stockholm
Svenskere i 2000-tallet